Nr. L 238/38 De Europæiske Fællesskabers Tidende 23. 9. 93 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 7. juli 1993 om den støtte, som den italienske regering har besluttet at yde til keramikindu- strien i Lazio (Kun den italienske udgave er autentisk) (93/508/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter at have givet de berørte parter en frist til at fremsætte deres bemærkninger i overensstemmelse med ovennævnte artikel, og ud fra følgende betragtninger : Ved regional lov nr. 90 af 14. december 1990 (') har regionen Lazio indført en støtteordning for keramikindu- strien. Med henblik på at støtte beskæftigelsen og fremme og udvikle lokale traditioner i området Civita Castellana, Fabrica di Roma, Gallese, Corchiano, Castel Sant'Elia, Nepi, Faleria, Stimigliano, Cittaducale, Forano, Castel S. Angelo kan reklamekampagner for keramiske sanitetsva- rer, bordservice og lertøj fremstillet af virksomheder med hjemsted og produktion i ovennævnte område finansieres i medfør af artikel 1. De støtteberettigede produkters karakteristika bestemmes af regionalregeringen. Ifølge artikel 2 i den regionale lov nr. 90 kan der til de investeringer, der er nødvendige for at bibringe produk- terne de fastlagte karakteristika, ydes støtte fra regionalre- geringen i form af tilskud dækkende op til 25 % af de støtteberettigede udgifter. I henhold til artikel 3 er der () Bollettino Ufficiale della Regione Lazio nr. 36 af 29. 12. 1990. afsat et budget på 1 mia. lire til reklamekampagnen og 5 mia. lire til investeringerne. I Lazios regionalregerings beslutning nr. 1468 af 3. marts 1992 fastsættes nævnte karakteristika for de støtteberetti- gede produkter, jf. artikel 1, nr. 2, i den regionale lov nr. 90. Ifølge en tidligere beslutning nr. 11944 af 17. december 1991 omfatter støtteberettigede udgifter leasing, omkostninger og afskrivning af investeringer i maksimalt tre år, udgifter til konsulentbistand, kvalitetssy- stemer, uddannelse samt visse driftsomkostninger. Alle støtteberettigede udgifter skal have forbindelse til målsæt- ningerne om indførelse af kvalitetssystemer i virksomhe- derne, innovation af produktionsteknikkerne for at forbedre kvaliteten og erhvervelse af tjenesteydelser med henblik på at forøge eller kontrollere kvaliteten af input- tet, produktionsprocessen og outputtet. Støtten ydes i form af tilskud på højst 25 % af de støtteberettigede udgifter, dog højst 300 mio. lire pr. virksomhed. Kumule- ring med andre former for regional eller national støtte er tilladt for op til 70 % af de støtteberettigede udgifter. Hverken lov nr. 90 af 1990 eller beslutning nr. 11944 af 1991 og nr. 1468 af 1992 blev forhåndsanmeldt til Kommissionen som foreskrevet i Traktatens artikel 93, stk. 3. II Ved skrivelse af 29. oktober 1992 fra Italiens Faste Repræ- sentation anmeldte den italienske regering den pågæl- dende støtteordning til Kommissionen. I anmeldelsen understregede den italienske regering, at selv om den pågældende lov allerede var trådt i kraft, ville den først blive anvendt i praksis efter at være blevet godkendt af Kommissionen.